kardosdrur/scandi-wiki huggingface dataset:
Portugisisk Wikipedia

Den portugisisksprogede wikipedia blev lanceret 11. maj 2001, og var dermed den femte udgave af Wikipedia, der lanceredes. I 2013 var Portugisisk Wikipedia den 12. største Wikipedia med i alt 787.000 artikler. I november 2016 er den portugisisksprogede wikipedia den 14. største udgave af Wikipedia.

Historie 

Fra udgangen af 2004 voksede antallet af artikler hurtigt. I maj 2005 var der flere artikler end på spansk Wikipedia og italiensk Wikipedia. 

Portugisiske artikler kan indeholde forskellige variationer af skriftsproget, eftersom europæisk portugisisk og brasiliansk portugisisk har forskellige ord og brug af ord. Sprogvariationerne afhænger af, hvem der har skrevet artiklerne.

I 2005 blev et forslag om afgrening af portugisisk Wikipedia og om at skabe en brasiliansk portugisisk (pt-br) udgave nedstemt af Wikimedia-netværket. I 2007 blev et andet forslag om at skabe europæisk portugisisk nedstemt af Wikimedia-netværket. I 2009 blev også et forsøg på at oprette brasiliansk portugisisk afvist, men denne gang af en sprogkomite, eftersom der var blevet indført nye politikker om oprettelsen af nye sprogversioner. Forklaringen lød: "Brasiliansk portugisisk er ikke et separat sprog. Dette er et krav.".

Kilder

Eksterne henvisninger 

 Portuguese Wikipedia mobile version

Wikipedia efter sprog
Etableret i 2001
Rimac Concept One

Rimac Concept One (også branded Concept_One) er en tosæders højtydende elektrisk sportsvogn designet og fremstillet af Rimac Automobili. Med et total output på 1.088 hp, en acceleration fra 0 til 100 km/h på 2,8 sekunder og en pris på USD 980.000 er Concept One blevet beskrevet som verdens første elektriske superbil. 
Den er blevet udviklet siden 2009 og bilen forventes at gå i produktion 2013.

Den blev vist frem i Danmark juli 2013.

Kilder/referencer

Eksterne henvisninger
 Official site
 Reuters video of the car in action
 Croatian Supercar Is Electric for a Reason
 Rimac’s 1000 HP Electric Supercar Debuts in Frankfurt 
 Best of 2012: The First $1M Electric Supercar

Elbiler
Kri-kri

Kri-kri (latin: Capra aegagrus creticus) også kaldet Kretensisk Vildged og Agrimi tilhører Gedeantiloperne (Caprinae), der er en underfamilie til Bovidae-familien. Der er tale om et stort hovdyr, der er hjemmehørende i det østlige Middelhav. I dag findes arten kun på Kreta samt tre små øer ud for Kreta (Dia, Thodorou og Agii Pantes).

Molekylære analyser har vist, at en Kri-Kri ikke, som tidligere troet, er en decideret underart af vildgeden, men snarere en forvildet tamged, der kan føre sine aner tilbage til de første domesticerede geder i Levanten omkring år 8000 f.Kr.

Da kri-krien er et vigtigt symbol for Kreta anses den dog som bevaringsværdig i sig selv, selvom der ikke er tale om en egentlig underart.

Henvisninger 
 Bar-Gal, G. K. et al. (2002): Genetic evidence for the origin of the agrimi goat (Capra aegagrus cretica). Journal of Zoology 256:369-377. DOI:10.1017/S0952836902000407
 Manceau, V. et al. (1999): Systematics of the genus Capra inferred from mitochondrial DNA sequence data. Molecular Phylogenetics and Evolution 13:504-510

Geder
Michał Kwiatkowski

Michał Kwiatkowski (født 2. juni 1990) er en polsk professionel cykelrytter, som kører for det professionelle cykelhold .

Kwiatkowskis bedste resultater er dels den individuelle VM-titel i landevejscykling 2014, som han vandt som 24-årig, samt VM i holdløb 2013 med hans daværende hold Omega Pharma-Quick Step.

Kwiatkowski betragtes som en stærk all-round rytter med evner inden for både sprint, enkeltstart og bjergkørsel.

Meritter 

2008
 Europæisk juniormester i landevejscykling

2009
2. etape, Slovakiet Rundt

2010
4. plads samlet, Szlakiem Grodów Piastowskich

2011
3. plads samlet, Tre dage ved Panne
3. plads samlet, Driedaagse van West-Vlaanderen 
3. plads samlet, Tour du Poitou-Charentes

2012
Prologen, Driedaagse van West-Vlaanderen
2. plads samlet, Polen Rundt 

2013
Polsk mester i landevejscykling
2. plads samlet, Volta ao Algarve

2014
Trofeo Deià
Samlet vinder, 2. og 3. etape (ITT), Volta ao Algarve
Strade Bianche
Prologen, Romandiet Rundt
Polsk mester i enkeltstart
4. etape, Tour of Britain
 Verdensmester i landevejscykling

2015
Prologen, Paris–Nice
Amstel Gold Race

2016
E3 Harelbeke

2017
Strade Bianche
Milano-Sanremo
Polsk mester i enkeltstart
Clásica de San Sebastián

2018
Vinder samlet, Tirreno-Adriatico
Vinder samlet, Polen Rundt 2018

2020
18. etape, Tour de France

2022
Amstel Gold Race

2023
13. etape, Tour de France

Eksterne henvisninger 

 

Mandlige cykelryttere fra Polen
Verdensmestre i landevejsløb
Cykelryttere ved sommer-OL 2012
Cykelryttere ved sommer-OL 2016
Cykelryttere ved sommer-OL 2020
Deltagere for Polen ved sommer-OL 2012
Deltagere for Polen ved sommer-OL 2016
Deltagere for Polen ved sommer-OL 2020
Manchester United F.C.s resultater

Manchester Uniteds resultater sæson til sæson.

Forkortelser: EC = UEFA Champions League, CC = UEFA Pokalvindernes Turnering, MC = Inter-Cities Fairs Cup, UC = UEFA Cuå, CL = UEFA Champions League
 I 2011/12 blev United slået ud af Champions League, da de endte på 3. plads.Klubben blev derfor overført til UEFA Europa League, hvor de vandt mod Ajax, men tabte til Athletic Bilbao.

Resultater
North Road (stadion)

North Road var et cricket- og fodboldstadion i Newton Heath, Manchester, England. Det var Manchester United F.C.s første stadion - på daværende tidspunkt hed klubberne, som spillede på stadionet Newton Heath Lancashire & Yorkshire Railway Football Club - fra oprettelsen i 1878 til lukningen i 1893.

Bygninger, konstruktioner og anlæg i England
Fodboldstadioner i England
Warta

Warta (; ) er en biflod til Oder i det vestlige og centrale Polen. Med en længde på ca. 808 km er det landets tredjelængste flod. Warta har et afvandingsareal på 54.529 km2. Floden er forbundet med Wisła via floden Noteć og Bydgoszcz-kanalen nær Bydgoszcz.

Afvandingsområde og bifloder 

Warta udspringer i voivodskabet Schlesien nær Zawiercie, flyder gennem voivodskabet Łódźsk, voivodskabet Storpolen og voivodskabet Lubusz, hvor den munder ud i Oder nær Kostrzyn ved grænsen til Tyskland.

Wartas opland i Storpolen var det oprindelige Polen, det menes at polakker  (), en vestslavisk stamme, beboede Wartas opland fra 700.tallet. Floden er nævnt i den anden strofe af den polske nationalsang "Mazurek Dąbrowskiego".

Bifloder til Warta

Større byer ved Warta

Se også 

 Europæiske floder

Eksterne henvisninger 

Floder i Polen
Menabe

Menabe er en region på Madagaskar beliggende i den tidligere provins Toliara på den vestlige del af øen ved Mozambique-kanalen. I 2004 havde regionen 390.800 indbyggere, men i 2011 blev folketallet anslået til 	561.043 mennesker.

Geografi 
Menabe har et areal på 46.121 km². Regionshovedstad er byen Morondava.
I regionen ligger nationalparken Kirindy-Mitea og en del af vildtreservatet Ambohijanahary-reservatet.

Inddeling 
Menabe er inddelt i 5 distrikter:
 Belon'i Tsiribihina
 Mahabo
 Manja
 Miandrivazo
 Morondava

Eksterne kilder og henvisninger 

Madagaskars regioner
Rasmus Schøller

Rasmus Schøller (født 3. februar 1639 i Køge, død 22. november 1690 i København) var en dansk landsdommer, bror til Caspar Schøller.

Han fødtes i Køge, hvor faderen, assessor i Højesteret Christen Casparsen Schøller (1609-1677), var borgmester; moderen var Anne Rasmusdatter. 

I 1684 blev han udnævnt til landsdommer over Sjælland og Møn, hvilket han var til sin død. Han var kancelliråd.

25. september 1664 ægtede han Else Eggers (død 1689) og fik to sønner og en datter.

Han og hustruen er begravet i Køge Kirke.

Litteratur 
 Joh. Mich. Mule: Lat. UPr. over Landsdommer i Sjælland Rasmus Schøller.
 Sørgedigt af Olaus Sylvius
 Laurids Thura: Sidste Ære-minde, da Rasmus Schøller, Landsdommer over Sælland og Møen, lod sin Frue Else Eggertz i Kiøge Kirke sørgeligen bested, 1689.

Kilder 
Personalhistorisk Tidsskrift, 5 (1890).
 Sjællandske landsdommere

Rasmus
Landsdommere fra Danmark
Danskere i 1600-tallet
Personer fra Køge
Kancelliråder fra Danmark
Hjernevrider

En hjernevrider eller hjernespil er en gåde, som udfordrer løserens evner. I en simpel hjernevrider skal delene samles på en logisk måde. Hjernevridere er ofte opfundet som underholdning, men de kan også være egentlige matematiske eller logiske problemer, og løsningen kan bidrage til matematisk forskning.

Løsningerne forudsætter overblik og genkendelse af mønstre. Løsere med inductive reasoning aptitude ( induktiv logisk lærenemhed) er nok dygtigere til at løse den slags opgaver end andre.

Eksempler på hjernevridere er puslespil og kryds og tværs.

Historie 
De første puslespil blev lavet omkring 1760, da en britisk gravør og kartograf John Spilsbury limede et landkort på en træplade. Så savede han langs landegrænserne. Spilsbury brugte puslespillet til undervisning i geografi. Den type blev brugt til omkring 1820.

Ved det 20. århundredes begyndelse fandt tidskrifter og aviser ud af, at det øgede oplaget at bringe hjernevriderkonkurrencer. Gåderne omfattede bogstaver, tal, former og krydsogtværs.

Kendte hjernevridere 
Er forfattere som Sam Loyd, Henry Dudeney, Boris Kordemsky og David J. Bodycombe, Will Shortz, Lloyd King og Martin Gardner.

Rubiks terning og andet stimulerende legetøj for børn og adspredelse for voksne er 
kombinationshjernevridere baseret på spil. Fx er der tusinder af computerhjernevriderspil og mange bogstavsspil, ordspil (ordlege) og matematiske spil som kræver løsninger til hjernevridere som en del af spillet. En af de mest populære hjernevriderspil er Tetris. 

Et skakspil er en fin hjernevrider.

Hjernevridertyper 

 Mekaniske hjernevridere som Rubiks terning, Hanois tårn.
 Forbind prikkerne, Nonogrammer - og logikhjernevridere udgivet af Nikoli: Sudoku, Kakuro, Fillomino, Hashiwokakero, Heyawake, Hitori, Masyu, Nurikabe, Shikaku og Kuromasu
 Sangaku
 Sokoban
 Find forskellen
 Tangram
 Ordlege som anagrammer, krydsordsopgave.
 Solitaire

Se også 
 Lateral tænkningshjernevrider
 Gåde

References 

 Creative Puzzles of the World, 1980, Plenary Publications International
 Denkspiele Der Welt, München 1977,1981, Heinrich Hugendubel Verlag

Eksterne henvisninger 

 The Jerry Slocum Mechanical Puzzle Collection Presented by the Lilly Library of Indiana University.
 The puzzle archive of the rec.puzzles newsgroup
 

 
Spil og lege
Problemløsning
Snabelkalla

Snabelkalla (Arisaema) er en slægt med ca. 250 arter, der er udbredt over hele den Nordlige halvkugle. Det er flerårige, urteagtige planter, der danner jordknolde eller jordstængler. De tropiske arter er stedsegrønne og vokser uafbrudt året igennem, mens de løvfældende hvert år danner 1-3 blade. Bladene er stilkede og ofte trekoblede eller finnede. Blomstringen foregår oftest om foråret eller i sommertiden, sådan at blade og blomster springer ud samtidigt. Blomsterstanden består af et skaft, en kolbe med blomster og et hylsterblad, som er rørformet sammenrullet forneden. De fleste arter er tvebo, sådan at blomsterstanden enten udelukkende består af hanlige blomster eller udelukkende består af hunlige blomster. Kønnet er dog ikke fastlagt én gang for alle, da planten kan skifte køn fra år til år, afhængigt af alder og trivsel. Nogle arter har kolber, der er dannet af partier med rent hanlige eller rent hunlige blomster. Frugterne er røde bær, der indeholder nogle få frø.

 Amursnabelkalla (Arisaema amurense)
 Kinesisk snabelkalla (Arisaema candidissimum)
 Afghansk snabelkalla (Arisaema flavum)
 Sikosnabelkalla (Arisaema sikokianum)
 Drejesnabelkalla (Arisaema tortuosum)
 Amerikansk snabelkalla (Arisaema triphyllum)

Note 

Arum-familien
Hans Christian Tørsleff

Hans Christian Tørsleff (28. maj 1804 i Viborg – 16. januar 1866 i Skive) var en dansk nålemager.

Efter sin konfirmation lærte han nålemagerhåndværket i Randers og nedsatte sig senere som nålemager i Skive. Dette håndværk drev han op til en betydelig virksomhed og havde en udmærket hjælp af sin flittige hustru; han lavede nålene, og hun satte dem på papir. Det var i de tider, da der kunne tjenes penge ved håndværk; og at det ikke var små partier af nåle, der forlod hans værksted, forsås derved, at hans industri udviklede sig til, at han havde oplagssteder af nålemagervarer i flere af Jyllands byer.

Desuden var han et fremragende forretningstalent; han handlede i det store og i det små, købte ejendomme og solgte dem igen, havde stort hestehold og i flere år postkørslen mellem Skive og Viborg i entreprise.

Da man havde besluttet at opføre et nyt rådhus i Skive, blev han entreprenør for bygningens opførelse og byggede senere sin egen gård på Nørregade, der havde et tilliggende af 50 tdr. l. ager og 12 tdr. l. eng. Men han havde også store pengetab og til sidst megen modgang og flere sorger. Han døde i Skive den 16. januar 1866, 61 år gammel.

Hans Christian Tørleff var desuden medlem af byrådet i Skive.

Gift den 10. maj 1827 i Randers med Marie Cathrine Nielsen, født i Randers den 27. november 1806, hvor hendes fader var kobbersmed. De fik 10 børn. Hun døde på Ourupgaard hos sin svigersøn Hjalmar Eggers den 20. januar 1890, 83 år gammel.

Kilder 
 Teksten er fra bogen Familien Tørsleff af Torkil Baumgarten - en slægtsbog lavet i 1913 på bestilling af familien Tørsleff på baggrund af bl.a. familiens eksisterende familieoptegnelser.

Erhvervsfolk fra Danmark
Entreprenører fra Danmark
Håndværkere fra Danmark
Personer fra Viborg
Danskere i 1800-tallet
Medlemmer af Skive Byråd
Peter Als

Peter Als (1659 – 1711) var forstander på Herlufsholm.

Als blev 21. marts 1685 forstander på Herlufsholm (Sjællandsk Register), siden sprogmester ved Søkadetakademiet (Ny Samlinger, 1795, s. 5).

Han var gift med Anne Iversdatter Schøller (efter 1654 - 1699), datter af lektor Iver Schøller (1610-1654).

Kilder 
 Personalhistorisk Tidsskrift, 5 (1890), s. 221.

Skolefolk fra Danmark
Danskere i 1600-tallet
Danskere i 1700-tallet
Civile ansatte i Søværnet
Ford T

Ford T var en bilmodel bygget af Ford Motor Company i årene 1908 til 1927 i mere end 15 mio. eksemplarer. Modellen var verdens mest solgte bil frem til 1972, hvor denne titel overgik til Volkswagen Type 1.

T
Baghjulstrukne biler
Biler introduceret i 1908
Biler fra 1900'erne
Biler fra 1910'erne
Biler fra 1920'erne
Folkestone Castle

Folkestone Castle var en normannisk borg nord for byen Folkestone i Kent i England. Borgen stod på en høj på North Downs,  og blev givetvis bygget mellem 1070'erne og 1130'erne efter den normanniske erobring af England. Den blev udgravet i 1878 af Augustus Pitt Rivers og det hævdes, at det var den første udgravning i Storbritannien efter en videnskabelig metode. Under 2. verdenskrig blev der gravet skyttegrave i bakken. Stedet blev udgravet igen 1988-89, hvor der blev fundet potteskår fra 2500-1800 f.Kr.

Selv om den lokalt er kendt som "Caesar's Camp" (Cæsars Lejr), er den ikke umiddelbart romersk, men det er foreslået, at den er bygget oven på et romersk forsvarsværk. Højen kendes som Castle Hill og fra den er der god udsigt over både byen og kysten til Romney Marsh og videre til Dungeness, Rye og Fairlight.

Højen ligger i dag ud til motorvejen M20 og indgangen til Eurotunnelen ved Cheriton.

Se også  
 Liste over borge og slotte i England

Referencer 

Slotte i Kent
Folkestone
Silvi Vrait

Silvi Vrait (født 28. april 1951 i Kehra, død 28. juni 2013 i Tallinn) var en estisk pop -og jazzsangerinde, som blandt andet repræsenterede Estland ved Eurovision Song Contest 1994.

Silvi Vrait besøgte indtil 1968 børnemusikskolen i faget klaver. I 1969 tog hun studentereksamen ved gymnasiet i Kehra. Indtil 1974 studerede hun engelsk og pædagogik ved Tartu Universitet. Fra 1976 til 1983 var hun beskæftiget med teater og opera ved Vanemuine Teater i Tartu. Hun var lærerinde ved det franske lykeion såvel som ved den berømte Georg-Ots-Musikskole i Tallinn.

Silvi Vraits sangkarriere begyndte 1972 med ungdomsprogrammet Kaks takti ette i det estiske fjernsyn såvel som programmet Käokava. Hun var desuden solist og sangerinde i mange ensembler fra både estiske SSR og det uafhængige Estland, herunder med Suuk (1973–75) og Fix (1975–84, 1995–2003). I 1994 deltog Vrait som den første ester ved en finale i Eurovision Song Contest. Med sangen Nagu merelaine (Som en bølge på havet) fik hun to point og en næstsidste plads før indslaget fra Litauen.

Vrait døde den 28. Juni 2013 på et sygehus i Tallinn i en alder af 62 år som følge af en hjernesvulst. Hun efterlod sønnen Silver Vrait.

Kildehenvisninger

Eksterne henvisninger 
 
 

Sangere fra Estland
Estlands Eurovision Song Contest-deltagere
Deltagere ved Eurovision Song Contest 1994
Delfi (flertydig)

Delfi er flertydig og kan henvise til:

 Delfi - arkæologisk sted og moderne by i Grækenland
 Delfi (webportal) - webportal i Baltikum
Roskilde Festival 2013

Roskilde Festival 2013 var en festival, som fandt sted i perioden 4.-7. juli med warm-up fra 29. juni. Vejret var generelt solrigt og lunt dog med kolde nætter.

Vejret 
Vejret var generelt flot med lidt regn torsdag aften men solrigt fredag, lørdag og søndag. Højeste temperatur var 22,2 grader om søndagen. Generelt var nætterne kolde med ned til 7-8 grader.

Kunstnere 
Dette er en alfabetisk oversigt over de kunstnere og bands, der spillede på festivalen. Kunstnere og bands, der alene spilllede warm-up (Apollo Countdown og Pavilion Junior), er ikke medregnet. Mht. spilletidspunkt er benyttet samme systematik som i festival-guiden. Dvs. at bands, der var programsat til at spille om natten, figurerer dagen forinden. Dvs. bands, der fx optrådte søndag morgen kl. 03, figurerer under 'lørdag kl. 03'.

Listen består indtil videre kun af udvalgte kunstnere og er derfor endnu ikke komplet.

Referencer

Eksterne henvisninger 
 Roskilde Festivals hjemmeside

Begivenheder i 2013
2013
Christen Schøller

Christen Casparsen Schøller (født 18. oktober 1609 i Trondhjem, død 10. februar 1677 i København) var en dansk borgmester og assessor i Højesteret, far til Caspar og Rasmus Schøller.

Han var søn af ombudsmand Caspar Christophersen Schøller (1582-1661) og Ellen Christensdatter Jyde (1587-1657). Han kom 1618 i huset hos foged i Numedal Jens Robertsøn, var 1620 hjemme igen, 1621 hos magister Lambert Balchenberg i Sundalen, 1624 i Flensborg for at lære regning og bogholderi hos Gert Mølman, 1626 i Hamborg hos Achatius Hager, 1628 ansat i Danske Kancelli, 1630-33 adjungeret faderen i ombudsmandsembedet, tog 19. december 1636 borgerskab i Køge, blev 20. april 1641 rådmand og 28. oktober 1654 borgmester. 2. juli 1670 blev Schøller assessor i Højesteret og var 1661 kommissær i Kai Lykkes bo.

Schøller blev begravet 22. marts (VF) (ligprædiken), 21. juli overført til Køge Kirke (epitafium), hensat i familiekapellet og 1866-68 ved kirkens restaurering nedsat under gulvet.

Kilder 
 Danmarks Adels Aarbog 1960.

Personer fra Trondheim
Christen
Højesteretsdommere fra Danmark
Borgmestre i Køge
Danskere i 1600-tallet
Eloq

August Fenger Janson (født 1991) også kendt som ELOQ, er en dansk musikproducer og DJ og filmkomponist. Han er født i København og er søn af sangerinde Søs Fenger og den svenske guitarist Henrik Janson.

I år 2011 var han med til at danne det danske pladeselskab Cheff Records, sammen med bl.a. Kidd, TopGunn og Klumben, og stod for at producere størstedelen af deres udgivelser. Samtidigt med dette co-producerede han MØ’s single Glass og udgav to EP'er i eget navn med titlerne "Galactic Neckbreaks" og "Mysterious".

I 2013 udgav han EP'en "C'Mon" og optrådte på Roskilde Festival. Han har optrådt til Distortion i København flere gange.

I 2018 co-producerede han The Minds of 99’s album Solkongen og ligeledes var han med på flere sange på 2022 albummet Infinity Action.

I 2019 udgav han endnu et solo-projekt kaldet ’Love City’ – en hyldest til hans hjemby København. Her har nummeret Rooftop taget fart specielt i Tyskland.

Eloqs lyd er ofte citeret for at være inspireret af Nintendo spil og deres soundtracks som han voksede op med.

Han er medstifter af den elektroniske trio AVAVAV med Anders Dixen og Martin Skovbjerg, der har optrådt på Roskilde Festival i år 2015 og 2017 og har turneret verden over. I 2015 udgav de EP’en They Live som blandt andet indeholder streaming hittet All Good. I 2017 udgav de albummet Everything Is True og i 2019 udgav de albummet No Statues.

Sammen med AVAVAV lavede han i 2017 score til filmen Brakland, og i 2018 lavede de sammen full score til Netflix-serien The Rain.

August Fenger Janson har i eget navn selv lavet score til flere større serier og film. Blandt andre Netflix-serien Chosen og sæson 4 af Netflix og DR’s Borgen i 2022.

Diskografi

Albums 

 Love City (2019)

EP's 

 Mysterious (2011)
 Galactic Neckbreaks Ep (2011)
 C'mon (2013)
 All Nite (2020)

Singles 

 Cash Flow (w. ANYA) (2015)
 You Know (w. Jerry Folk) (2016)
 Diamonds ft. MØ (2017)
 Worth it (2018)
 Since you (2019)

Scores 

 Brakland (Sticks and stones) (2017) m. AVAVAV
 The Rain Sæson 1, 2 og 3 (2018-2020) m. AVAVAV
 Verdensmænd Sæson 1 og 2(2019)
 Sort Som Iris (2019)
 Chosen Sæson 1(2022)
 Borgen Sæson 4 (2022)
 Ragnarok Sæson 3 (TBA)

Eksterne kilder/henvisninger 

Rappere fra Danmark
Har spillet på Roskilde Festival
Farebæksholm

Farebæksholm (1381 Farbeck, 1382 Farbeksholm) var en hovedgård i Ejby Sogn, Københavns Amt. Indtil 1808 lå den i Roskilde Amt. I dag er det et voldsted.

Historie 
På Valore marker findes der spor af en forsvunden gård, Farebæksholm, hvortil ridderen Conrad (Cort) Evertsen Moltke den yngre (død ca. 1388, senest 1390) skrev sig 1382-86. 1384 nævnes også hans broder hr. Johan (Henneke) Evertsen Moltke til Farebæksholm. Han døde efter 1404. Samme år nævnes det, at gården blev pantsat af fru Kirstine Grubbe.

Rigsråden hr. Laurens Axelsen Thott til Næsbyholm m.v. (død 1482) må have ejet godset i årene ca. 1450-68, eftersom han havde pantsat det. I slutningen af 1460'erne var Farebæksholm et len pantsat til rigsråden og marsken, hr. Claus Rønnow til Hvidkilde (død 1486) af Laurens Axelsen. Herefter hører man ikke længere om Farebæksholm.

Levn 
Voldstedet er for det meste overpløjet. Det har omfattet en borgbanke og en større ladegårdsbanke, begge omgivet af lavninger og grave. På borgbanken ses munkestensmurværk. I voldgraven er der fundet spor efter pæle. 

Voldstedet er fredet som fortidsminde.

Kilder 
 Roskildehistorie.dk 
 Farebæksholm i Fund og Fortidsminder 

Herregårde i Roskilde Amt
Voldsteder i Københavns Amt
Fredede fortidsminder i Danmark
Lokaliteter i Køge Kommune
Caspar Martin Schøller

Caspar Martin Schøller (16. august 1681 i København – 6. maj 1756) var en dansk amtmand.

Han var søn af gehejmeråd Caspar Schøller og blev 29. april 1699 immatrikuleret på Det ridderlige Akademi i København, blev hofjunker, tog 1704 til Holland og Frankrig med Niels Benzon som hofmester. Schøller blev 30. august kammerjunker 1713 og 25. september 1719 udnævnt til amtmand i Vordingborg Amt, blev 6. februar samme år etatsråd og 30. november 1731 konferensråd. 27. september 1748 blev han afskediget.

Han blev gift 12. september 1708 med Charlotte Amalie Bøfke (23. marts 1693 - 12. september 1741 på Lellinge), datter af amtmand Hans Bøfke og Anna Maria Bierman von Ehrenschild.

Han er begravet i Lellinge Kirke.

Kilder 
 Jørgen Bloch: Stiftamtmænd og Amtmænd i Kongeriget Danmark og Island 1660-1848, København: Rigsarkivet og C.A. Reitzels Forlag 1895, s. 40.
Danmarks Adels Aarbog 1960.

Caspar Martin
Amtmænd fra Danmark
Konferensråder fra Danmark
Danskere i 1700-tallet
Personer fra København